GULF วิ่ง 4 วันพุ่ง 15% โบรกฯอัพคำแนะนำ “ซื้อ” ชูท็อปพิคกลุ่มโรงไฟฟ้าฉายแววกำไร “นิวไฮ”
GULF วิ่ง 4 วันพุ่ง 15% โบรกฯอัพคำแนะนำ "ซื้อ" ชูท็อปพิคกลุ่มโรงไฟฟ้าฉายแววกำไร "นิวไฮ"
20 มี.ค. 2563

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ปิดภาคเช้าที่ระดับ 143.50 บาท บวก 6 บาท หรือ 4.36% สูงสุดที่ระดับ 145 บาท ต่ำสุดที่ระดับ 140 บาท ด้วยมูลค่าการซื้อขาย 1.68 พันล้านบาท

โดยราคาหุ้น GULF ปรับตัวเพิ่มขึ้นอย่างต่อเนื่องเป็นวันที่ 4 นับตั้งแต่ราคาปิดที่ระดับ 124 บาท เมื่อวันที่ 16 มี.ค. 63 หรือคิดเป็นการปรับตัวเพิ่มขึ้นมา 19 บาท หรือ 15%
ด้าน บล.เอเซีย พลัส ระบุในบทวิเคราะห์ ปรับเพิ่มคำแนะนำจาก “ขาย” เป็น “ซื้อ” หุ้น GULF หลังจากราคาหุ้นผ่านการปรับฐานในช่วงที่ผ่านมาจนมี Valuation เริ่มน่าสนใจ upside สูงกว่า 18% โดยมีจุดเด่นหลักๆ 3 ข้อ ดังนี้ 1. ปัจจุบันมีกำลังการผลิตในมือ 7.9 พันเมกกะวัตต์ แต่มีเพียง 2.7 พันเมกะวัตต์เท่านั้นที่จ่ายไฟฟ้าเข้าระบเชิงพาณิชย์ (COD) แล้ว ยังเหลืออีก 5 พันเมกะวัตต์หรือกว่า 1.9 เท่าที่มีแผนทยอย COD ส่งผลให้ทิศทางกำไร 8 ปีข้างหน้า (2563-70) เติบโตทำ New High ทุกปีเฉลี่ยต่อปี 20% (CAGR)
2.โรงไฟฟ้า GULF ทุกโรงค่อนข้างใหม่ มีการใช้เทคโนโลยีสมัยใหม่ รวมถึงมีการทยอยเพิ่มประสิทธิภาพ จึงทำให้อายุสัญญา PPA ยังเหลืออีกมาก และสามารถทำอัตรากำไรได้สูงกว่าค่าเฉลี่ยกลุ่มฯในปัจจุบัน
และ 3. GULF กำลังศึกษาหลายโครงการใหม่ซึ่งหากสำเร็จจะเป็น upside ต่อประมาณการ อาทิเช่น โรงไฟฟ้าก๊าซฯ Ca Na เวียดนาม (รวม 6 พันเมกะวัตต์), โรงไฟฟ้าพลังน้ำที่ลาว (รวม 2.4 พันเมกะวัตต์), โรงไฟฟ้า Hybrid ก๊าซฯ+โซลาร์+ลม ในโอมาน (1-2 พัน เมกะวัตต์)